Herz und Mund und Tat und Leben

Herz und Mund und Tat und Leben («hjerte og mund og gerning og liv») er titlen på to kirkekantater af Johann Sebastian Bach, den ene skrevet i Weimar i 1716 (BWV 147a), den anden, en udvidet og omarbejdet nyere version skrevet i Leipzig i 1723 (BWV 147).

Detaljer

Weimar 
Kantaten er baseret på en tekst af Salomo Franck for 4. søndag i advent, og sammenlignet med Leipzig-versionen omfatter teksten kun satserne 1, 3, 7, 5, 9 og en anden afslutningskoral. Det er kun teksten, der er bevaret, og det vides ikke, om Bach opførte eller fuldendte denne version.

Enkeltsatser 
1. Chorus: Herz und Mund und Tat und Leben (1. sats i BWV 147)
2. Aria: Schäme dich, o Seele nicht (3.)
3. Aria: Hilf, Jesu, hilf, dass ich auch dich bekenne (7.)
4. Aria: Bereite dir, Jesu, noch heute die Bahn (5.)
5. Aria: Laß mich der Rufer Stimme hören (9.)
6. Chorale: Dein Wort laß mich bekennen

Leipzig 
Den udgave af kantaten, der er kendt i dag, blev skrevet til opførelse til Mariæ bebudelsesdag, 2. juli 1723, og tilhører den første kantateårgang fra Bachs tid i Leipzig. Leipzig-versionen er en omarbejdet og stærkt udvidet version af Weimar-kantaten.

Tematik 
Francks tekst blev skrevet til advent, men da der herskede tempus clausum i Leipzig  fra og med 1. til og med 4. søndag i advent, genbrugte Bach teksten til «Fruedagen».

Det centrale tema er den offentlige bekendelse overfor Gud og Jesus. Mens den oprindelige tekstversion fra 1716 havde Johannes Døberen som tema, drejede teksterne, som blev tilføjet senere, opmærksomheden over på jomfru Maria og især Marias lovsang som et forbillede for menigheden. Særlig recitativet (4. sats) handler om Marias lovsang.

Formelt set består det ti satser lange værk af to dele, som blev fremført før og efter prædikenen, og som begge afsluttes med en identisk korsats, en koralbearbejdelse, der hører til blandt Bachs mest kendte melodier.

Besætning 
 Sangstemmer: sopran, alt, tenor, bas, alle er både med i tuttiene og har solistiske opgaver.
 Orkester: tromba i C, obo I/II (også med oboe d’amore og oboe da caccia), violin I/II, bratsj, basso continuo med fagot.

Andet 
Værket hører til de mest populære og relativt hyppigt opførte af Bachkantatene. En virtuos trompetsolo i det overdådige åbningskor understreger stykkets festlige karakter. Slutkoralene i første og anden del, Wohl mir, daß ich Jesum habe og Jesus bleibet meine Freude, indrammes af en triolbaseret melodi i strygerne. Melodien er blandt de bedst kendte af Bach, ikke mindst takket mange bearbejdelser og opførelser i 1900-tallet, for eksempel af pianisterne Myra Hess og Dinu Lipatti. Melodien er måske bedst kendt under den engelske titel «Jesu, Joy of Man's Desiring», men en direkte dansk oversættelse af originaltitlen «Jesus bleibet meine Freude» vil omtrent være «Jesus forbliver min glæde».

Enkeltsatser 
Kantaten består af ti satser.
Første del
 Koral: Herz und Mund und Tat und Leben
 Resitativ: Gebenedeiter Mund!
 Arie: Schäme dich, o Seele nicht
 Recitativ: Verstockung kann Gewaltige veblenden
 Arie: Bereite dir, Jesu, noch itzo die Bahn
 Koral: Wohl mir, daß ich Jesum habe

Anden del
 Arie: Hilf, Jesu, hilf, daß ich auch dich bekenne
 Resitativ: Der höchsten Allmacht Wunderhand
 Arie: Ich will von Jesu Wundern singen
 Koral: Jesus bleibet meine Freude

Litteratur 
 Alfred Dürr: Johann Sebastian Bach: Die Kantaten. Bärenreiter, Kassel 1999, 
 Werner Neumann: Handbuch der Kantaten J.S.Bachs, 1947, 5. opplag. 1984, 
 Hans-Joachim Schulze: Die Bach-Kantaten: Einführungen zu sämtlichen Kantaten Johann Sebastian Bachs. Leipzig: Evangelische Verlags-Anstalt; Stuttgart: Carus-Verlag 2006 (Edition Bach-Archiv Leipzig)  (Evang. Verl.-Anst.),  (Carus-Verl.)
 Christoph Wolff, Ton Koopman: Die Welt der Bach-Kantaten. Verlag J. B. Metzler, Stuttgart, Weimar 2006,

Kilder 

Værker af Johann Sebastian Bach
Korværk
Musik i 1723